|  |  |  |
| --- | --- | --- |
| http://www.mkksz.org.hu/images/kepek/mkksz-logo.png | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)**  **1146 Budapest, Abonyi u. 31.**  **ELNÖKSÉGE** | **Telefon: 3384-002**  **E-mail:** [**mkksz@mkksz.org.hu**](mailto:mkksz@mkksz.org.hu)  **Internet:** [**www.mkksz.org.hu**](http://www.mkksz.org.hu)  **facebook oldal**: [www.facebook.com/mkkszorg](http://www.facebook.com/mkkszorg) |

**FELHÍVÁS**

TAGTOBORZÁSI PÁLYÁZATON VALÓ RÉSZVÉTELRE

Tisztelt MKKSZ Tagok! Kedves Kolléganő! Kedves Kollégák!

Munkahelyi szervezetek, alapszervezetek tisztségviselői!

Az ágazati szakszervezetnek és munkahelyi szervezeteinek – mint a munkavállalók közösségi és egyéni érdekképviseletének – egyaránt érdeke a szervezeti erő növelése. Mindezt elsősorban a taglétszám emelésével lehet elérni.

Napjainkban a magyar közszolgálat munkavállalóinak kb. egyötöde szervezett dolgozó. Ők azok akik – a közszolgálatban dolgozó több mint 600 ezer munkavállaló érdekében – szolidáris összefogásuk eredményeképpen biztosítják a munkahelyeken és országos szinten a szakszervezet a működését. Az ágazati szakszervezetek és azok munkahelyi szervezetei védik a dolgozók érdekeit, vállalják a munkavállalói jogok érvényesítésének küzdelmes feladatait.

A közszolgálatban dolgozók közül sokan talán tájékozatlanságból, esetleg közömbösségből, mások vélt vagy valós félelmek miatt, nem vesznek részt az érdekképviselet tevékenységében, nem vállalják a közös feladatok végrehajtását, nem tagjai a szakszervezetnek.

Tekintsük közös ügynek a szervezettség erősítését, a taglétszám növelését!

Keressük meg a szakszervezeten kívüli kollégáinkat, és győzzük meg őket arról, hogy csak **EGYÜTT LEHETÜNK SIKERESEK!**

Az MKKSZ Elnöksége segíteni kívánja azokat a munkahelyi szervezeteket, alapszervezeteket, amelyek növelni akarják taglétszámukat.

**2019. december 1-i hatállyal**

**ORSZÁGOS TAGSZERVEZŐ PÁLYÁZATOT HÍRDET!**

A pályázaton az MKKSZ munkahelyi szervezetei és tisztségviselői vehetnek részt.

**Pályázni lehet:**

* új munkahelyi szervezet (alapszervezet) alapítására,
* működő alapszervezet taglétszámának legalább 5-10 fővel történő növelésére,
* jelenleg működő - legalább 35 fős aktív munkavállaló taggal rendelkező –munkahelyi szervezet (alapszervezet) taglétszámának megtartására.

Az MKKSZ Elnöksége ezúton kéri fel az MKKSZ minden tagját, a megyei, a szakmai és a munkahelyi szervezetek választott tisztségviselőit, - fiatalokat és nyugdíjas tagjainkat egyaránt -, hogy népszerűsítsék a pályázatot és segítsék a pályázókat, hogy eredményesen vegyenek részt a pályázaton.

Budapest, 2019. október 26. MKKSZ Elnöksége nevében:

Árva János Boros Péterné dr.Veres Ildikó

Alelnök Elnök Alelnök